เชียงราย มือไว ซิว ซารุตะ เสริมทัพรายแรก
กว่างโซ้งมหาภัย เสริมทัพสู้ศึกไทยลีก 2016 ด้วยการประกาศคว้าตัว ซารุตะ ฮิโรโนริ ปีกตัวจี๊ดมากประสบการณ์ชาวอาทิตย์อุทัย เข้ามาเสริมทัพรายแรก พร้อมทั้งยังได้ขยายสัญญาฉบับใหม่กับ ยุทธจักร ก้อนจันทร์ มิดฟิลด์คนสำคัญออกไปเป็นที่เรียบร้อยแล้ว,สำนักข่าวต่างประเทศรายงานวันที่ 18 ธ.ค.ว่า สโมสรฟุตบอล เชียงราย ยูไนเต็ด ทีมชั้นนำของภาคเหนือในศึกไทย พรีเมียร์ลีก ทำการเสริมทัพเพื่อเตรียมความพร้อมในการสู้ศึกฤดูกาลหน้า โดยทำการเปิดตัว ซารุตะ ฮิโรโนริ แนวรุกตัวจี๊ดชาวญี่ปุ่นมาร่วมทีมเป็นรายแล้ว หลังหมดสัญญากับ การท่าเรือ เอฟซี เมื่อซีซั่นที่ผ่านมา,โดยมิดฟิลด์วัย 33 ปี จากแดนปลาดิบกล่าวผ่านเว็บไซต์ของทีมกว่างโซ้งมหาภัยว่า รู้สึกประทับใจจังหวัดเชียงรายในช่วงก่อนหน้านี้ อีกทั้งบรรยากาศของแฟนบอลในสนาม ยูไนเต็ด สเตเดียม ก็ยอดเยี่ยมมาก รวมถึงสโมสร เชียงราย ยูไนเต็ด ก็มีคุณภาพและความพร้อมในทุก ๆ ด้าน นอกจากนี้ ยังเคยได้พูดคุยกับ มูราคามิ คาซูกิ เพื่อนร่วมชาติ ซึ่งเล่นอยู่กับเชียงราย ก็ทำให้การตัดสินใจครั้งนี้ง่ายขึ้นกว่าเดิม,ด้าน โค้ชโจ้ ธีรศักดิ์ โพธิ์อ้น กุนซือใหญ่ของทีม เชียงราย ยูไนเต็ด เผยว่า หลังจากการขยายสัญญาฉบับใหม่กับ ยุทธจักร ก้อนจันทร์ ไปก่อนหน้านี้ ทีมก็ได้เสริมผู้เล่นในโควตาต่างชาติเพิ่มได้ และหนึ่งในนั้นคือ ซารุตะ ซึ่งตอบโจทย์ความต้องการของเราได้เป็นอย่างดี เพราะเป็นผู้เล่นที่มีความเร็วและพลิกเกมให้กับทีมได้ ที่สำคัญคือการจบสกอร์ที่ยอดเยี่ยม เชื่อว่าจะช่วยยกระดับเกมรุกให้มีประสิทธิภาพได้มากขึ้นอย่างแน่นอน,สำหรับ ซารุตะ ฮิโรโนริ ปัจจุบันอายุ 33 ปี มีประสบการณ์ลงเล่นในบ้านเกิดกับทีม เอฮิมะ เอฟซี ทีมในระดับเจลีก ทู ก่อนย้ายมาหาความท้าทายใหม่นอกประเทศกับ บาเลสเตียร์ ของสิงคโปร์ จากนั้นก็เริ่มสร้างชื่อในไทยลีกกับ ศรีราชา เอฟซี, บางกอก กลาส เอฟซี และ การท่าเรือ เอฟซี ในฤดูกาลล่าสุด.
กว่างโซ้งมหาภัย เสริมทัพสู้ศึกไทยลีก 2016 ด้วยการประกาศคว้าตัว ซารุตะ ฮิโรโนริ ปีกตัวจี๊ดมากประสบการณ์ชาวอาทิตย์อุทัย เข้ามาเสริมทัพรายแรก พร้อมทั้งยังได้ขยายสัญญาฉบับใหม่กับ ยุทธจักร ก้อนจันทร์เป็นที่เรียบร้อยแล้ว
บอลไทย,ไทย พรีเมียร์ลีก,เชียงราย ยูไนเต็ด,กว่างโซ้งมหาภัย,ซารุตะ ฮิโรโนริ,มูราคามิ คาซูกิ,ธีรศักดิ์ โพธิ์อ้น,โค้ชโจ้,ยุทธจักร ก้อนจันทร์,ข่าว,ข่าวกีฬา,ไทยรัฐออนไลน์